section_heading: Natjecateljski sustav
paragraph_text: Zbog srpsko-crnogorske agresije na Hrvatsku, brojni klubovi svoje utakmice nisu igrali na svom terenu zbog toga što su im matične gradove okupirale srpske snage, a mnogi nisu jer su im igrališta bila preblizu bojišnice, odnosno, zbog čestih uzbuna zbog raketno-topničkih napada na matične gradove, morali su igrati na drugim igralištima.<br> U prvom dijelu natjecanja 16 momčadi je bilo podijeljeno u dvije skupine (sjever i jug) po 8 momčadi. Nakon dvokružnog liga sustava po četiri najbolje momčadi plasirale su se u "Bijelu ligu", a po četiri slabije plasirane momčadi u "Plavu ligu". Nakon dvokružnog liga sustava u doigravanje za prvaka plasirale su se četiri najbolje plasirane momčadi iz "Bijele lige", a momčadi plasirane od 5. do 8. mjesta u "Bijeloj ligi" s dvije najbolje momčadi iz "Plave lige" plasirale su se u doigravanje za Kup Radivoja Koraća (5., 6. i 7. mjesto). Najslabija momčad "Plave lige" doigrava zajedno s prvacima A-2 HKL 1993/94 za ostanak u A-1 ligi.